Diari Oficial de la Generalitat Valenciana


Sumari del DOGV 3057, del 14-08-1997 (1997/2259)

RESOLUCIÓ de 29 de juliol de 1997, de la Universitat d'Alacant, per la qual es convoquen proves selectives per a l'ingrés en l'escala auxiliar.
-----------------------------------------------------------------------------------------------------------------------------------------------

### Dades del document

Número de DOGV
:   3057

Data del DOGV
:   14-08-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/2259


Data del document
:   29-07-1997

Organisme emissor
:   Universitat d'Alacant

Tipus de document
:   Resolució

RESOLUCIÓ de 29 de juliol de 1997, de la Universitat d'Alacant, per la qual es convoquen proves selectives per a l'ingrés en l'escala auxiliar.  
D'acord amb el que disposen els Estatuts d'aquesta Universitat, aprovats pel Decret 107/1985 de la Generalitat Valenciana, de 22 de juliol (Diari Oficial de la Generalitat Valenciana, de 26 de setembre), i a fi d'atendre les necessitats del personal d'administració i serveis, aquesta Universitat, per les competències que li atribueix l'article 18 de la Llei 11/1983, de reforma universitària, en relació amb l'article 3,2e) d'aquesta, com també en els Estatuts d'aquesta Universitat, acorda convocar proves selectives per a ingressar en l'escala auxiliar de la Universitat d'Alacant d'acord amb aquestes bases:  
1. Normes generals  
1.1 Es convoquen proves selectives per a cobrir 20 places pel sistema de promoció interna, sistema general d'accés lliure i reserva de places afectades per l'article 15 de la Llei 30, de 2 d'agost.  
1.1.1 El nombre total de vacants reservades per a promoció interna és de 4 places.  
1.1.2 El nombre total de vacants reservades per al sistema general d'accés lliure és de 15 places.  
D'aquest total es reserva un 3% per a persones amb un grau de discapacitat igual o superior al 33%, d'acord amb la disposició addicional dinovena de la Llei 23/1988, de 28 de juliol, de modificació de la Llei de mesures per a la reforma de la funció pública. Aquesta quota de reserva equival a una plaça i s'ha d'aplicar al sistema general d'accés lliure.   
1.1.3 El nombre de places afectades per l'article 15 de la Llei 30/1984 equival a 1 plaça.  
1.1.4 Les places de promoció interna i les reservades a personal amb discapacitats que queden sense cobrir s'acumularan a les d'accés lliure, però no les afectades per l'article 15 de la llei 30/1984.  
1.2 Els aspirants que ingressen pel sistema de promoció interna, d'acord el que disposa l'article 22.1 de la Llei 23/1988, de 28 de juliol, de modificació de la Llei de mesures per a la reforma de la funció pública, tenen preferència sobre la resta dels aspirants per a ocupar els llocs de treball vacants que s'oferesquen, i els de l'article 15 queden destinats com a funcionaris en el seu lloc de treball.  
1.3 Els aspirants solament poden participar per un dels sistemes d'accés.  
1.4 A aquesta convocatòria són aplicables la Llei 30/1984, de 2 d'agost, modificada per la Llei 23/1988, de 28 de juliol, i per la Llei 22/1993, de 29 de desembre, i la Llei 42/1994, de 30 de desembre; el Reial Decret 364/1995, de 10 de març (BOE de 10 d'abril); l'OM de 27 de març de 1991 (BOE d'1 d'abril); la Llei 5/1994, de la Generalitat Valenciana; l'Estatut de la Universitat d'Alacant i les bases d'aquesta convocatòria.  
1.5 El procediment de selecció dels aspirants és el concurs oposició. L'oposició està formada per les fases següents:  
Primer exercici. Un qüestionari amb respostes alternatives en el qual s'han de respondre preguntes relacionades amb el tema de l'annex d'aquesta convocatòria. Es valorarà de 0 a 10 punts i cal obtenir almenys 5 per a superar-lo. Les respostes errònies s'avaluaran negativament.  
Els aspirants que opten a les places pel torn de promoció interna i les de reserva referida a l'article 15 de la Llei 30/1984 no han de fer aquest exercici.  
Segon exercici. Està compost de tres fases:  
Primera fase. Qüestionari amb respostes alternatives en el qual s'han de respondre les preguntes d'un test psicotècnic que ha de verificar l'agilitat i la rapidesa mental dels candidats amb sèries numèriques, com també el desenvolupament de l'aptitud verbal amb vocabulari, raonament i analogia verbal, comprensió i valoració ortogràfica. Es qualifica de 0 a 10 punts i cal obtenir-ne almenys 5 per a superar-lo. Les respostes errònies s'avaluaran negativament.  
Segona fase. Traducció directa amb l'ajuda de diccionari d'un idioma oficial de la Unió Europea que trien els aspirants, tret de castellà o català. No té caràcter eliminatori i es valorarà de 0 a 2 punts.  
Tercera fase. A partir d'un text en valencià, contestar amb respostes alternatives les qüestions plantejades. Les instruccions oportunes per a fer la prova també es dictaran en valencià. No té caràcter eliminatori i es valorarà de 0 a 4 punts.  
Tercer exercici. Prova pensada per a avaluar la capacitat dels aspirants per a dissenyar, modificar i corregir documents escrits amb el processador de textos Word Perfect 6.1 per a Windows en entorn de treball 3.11. Aquesta prova es farà de forma pràctica amb un ordinador. La correcció tindrà en compte la presentació i el temps que s'haja emprat en la realització. Igualment, es valorarà de 0 a 10 punts i cal obtenir-ne almenys 5 per a superar-lo.  
1.6 El concurs, que no té caràcter eliminatori, s'ha d'aplicar als aspirants que hagen superat els dos primers exercicis i ha de tenir en compte les aptituds, els coneixements i l'experiència dels candidats, d'acord amb el barem següent:  
Titulació: com a màxim 1 punt, distribuït de la manera següent:  
0,6 per tenir una titulació específica, si escau, o  
0,4 per tenir una titulació superior  
Experiència: com a màxim 1,5 punts, a raó de:  
0,1 punts per any de servei en llocs de l'administració amb la mateixa funció  
0,05 punts per anys de servei en llocs afins  
Formació: com a màxim 1,5 punts per cursos de continguts relacionats directament amb el treball que s'ha de desenvolupar, i que hagen estat impartits per l'administració o per centres convinguts o concertats, a raó de:  
0,1 punts per a cursos entre 15 i 50 hores, i  
0,2 punts per a cursos de més de 50 hores.  
La puntuació de la fase de concurs es farà pública abans de l'inici del tercer exercici.  
1.7 La proposta d'adjudicació de les places es farà a favor dels aspirants que, després de sumar les qualificacions de tots els exercicis i les fases superades, com també el resultat del concurs, es troben dins el nombre de vacants oferides.  
1.8 No es pot declarar que ha superat el procés selectiu un nombre d'aspirants superior al de les places convocades.  
1.9 Les proves selectives començaran a partir del dia 30 de juny de 1997.  
2. Requisits dels candidats  
2.1 Per a ser admès en les proves selectives, els aspirants han de reunir els requisits següents:  
2.1.1 Ser espanyol o nacional dels estats membres de la Unió Europea.  
2.1.2 Haver fet els divuit anys.  
2.1.3 Tenir o estar en condicions d'obtenir el títol de graduat escolar, formació professional de primer grau o equivalent.  
2.1.4 Els nacionals dels altres estats de la Unió Europea han de tenir o estar en condicions d'obtenir el títol homologat o convalidat a l'equivalent espanyol requerit en la base 2.1.3.  
2.1.5 No tenir cap malaltia o discapacitat que impedesca l'exercici de les funcions públiques.  
2.1.6 No haver estat separat amb un expedient disciplinari del servei de qualsevol de les administracions públiques, ni trobar-se inhabilitat per a exercir les funcions corresponents.  
2.2 Els aspirants que no concorren a aquestes places pel torn d'accés lliure han de formar part el dia de la publicació d'aquesta convocatòria de l'escala subalterna d'organismes autònoms, o del cos general subaltern de l'administració de l'Estat, tenir destinació en propietat en aquesta Universitat i tenir una antiguitat de dos anys, almenys, en el cos o en l'escala a què pertanyen, i reunir la resta de requisits exigits, o bé formar part de la plantilla de personal laboral de la Universitat d'Alacant, amb la categoria d'auxiliar administratiu.  
2.3 Tots els requisits enumerats en les bases 2.1 i 2.2 s'han de complir el dia d'acabament del termini de presentació de sol·licituds, i mantenir-los fins el moment de la presa de possessió com a funcionaris de carrera.  
3. Sol·licituds  
3.1 Les persones que vulguen prendre part en aquestes proves selectives ho han de fer constar en una instància adreçada a la Gerència de la Universitat, que els serà facilitada en els Serveis Generals de la Universitat, i en el Govern Civil d'Alacant. Ha d'adjunta-hi el comprovant bancari dels drets d'examen, establerts en 1.030 PTA. Els drets d'examen s'han d'ingressar en el compte corrent 0540004-64, de la CAM, oficina 3191, del campus de Sant Vicent del Raspeig (aquest ingrés s'hi pot fet a través d'altres oficines bancàries).  
3.2 La presentació de sol·licituds s'ha de fer en el Registre General de la Universitat en un termini de 20 dies naturals, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Es poden emprar les vies establertes en l'article 38.4 de la Llei 30/1992, de 26 de novembre.  
3.2.1 Les sol·licituds han d'adjuntar els expedients personals de les persones interessades i la justificació de cadascun dels mèrits al·legats. No s'admetran justificacions fora del termini de presentació d'instàncies, i solament es valoraran els termes documentats correctament i referits als supòsits que s'inclouen en l'apartat del barem.  
3.3 En cap cas, el tràmit de pagament en l'oficina bancària substitueix presentar la sol·licitud en temps i forma davant l'òrgan esmentat anteriorment.  
3.4 L'aspirant ha de seguir les instruccions següents quan òmpliga la sol·licitud:  
3.4.1 En el requadre de la sol·licitud destinat a «Formes d'accés», els aspirants han de ressenyat L, P, F o D, segons les instruccions de l'anvers de la instància.  
3.4.2 Els aspirants han de consignar l'idioma al qual es refereix una de les dues parts del segon exercici en el requadre A) de l'epígraf «Dades que s'han de consignar segons les bases de la convocatòria» de la sol·licitud.  
3.5.3 Els aspirants amb discapacitats poden indicar-ho en la sol·licitud, per a això han d'usar el requadre número 6, i sol·licitar, en el requadre 7, les possibles adaptacions de temps i mitjans per a la realització dels exercicis en els quals l'adaptació siga necessària. Així mateix, han de concórrer a l'exercici o exercicis per als quals es concrete l'adaptació, proveïts del certificat acreditatiu de la discapacitat corresponent, a fi de fer efectiva, si escau, la petició esmentada.  
3.6 Els errors de fet que es puguen col·legir de la sol·licitud, es poden solucionar en qualsevol moment, d'ofici o a petició de la persona interessada.  
4. Admissió d'aspirants  
4.1 Quan acabe el termini de presentació d'instàncies, el gerent de la Universitat d'Alacant dictarà una resolució en el termini màxim d'un mes, que es publicarà en els taulers d'anuncis de la Universitat. En aquesta resolució, a més de declarar aprovada la llista de persones admeses i excloses i indicar-ne la causa, ha de constatar el lloc, la data i l'hora de començament dels exercicis, amb una antelació mínima de 15 dies. Igualment, la resolució ha de fer pública la composició del tribunal.  
4.2 Els aspirants exclosos disposen d'un termini de 10 dies naturals, comptadors a partir del següent al de la publicació de la resolució, per a poder corregir el defecte que n'haja motivat l'exclusió.  
5. Tribunals  
5.1 Els membres del tribunal i els seus assessors estan subjectes als motius i a les causes generals d'abstenció previstes en els articles 28 i 29 de la Llei 30/1992. Així mateix, els aspirants poden recusar els membres del tribunal si concorren els supòsits previstos en aquesta base.  
5.2 Abans que comencen les proves selectives, si escau, s'ha de publicar una resolució amb el nomenament de nous membres del tribunal que substituesquen els que n'hagen perdut la condició.  
5.3 A partir de la seua constitució, que ha de tenir lloc almenys 48 hores abans de l'inici dels exercicis, el tribunal, per a actuar vàlidament, ha de requerir la presència del president, del secretari i de la majoria dels membres titulars o suplents.  
5.4 Dins la fase d'oposició, el tribunal ha de resoldre tots els dubtes que puguen sorgir en l'aplicació d'aquestes normes, com també tot allò que s'ha de fer en els casos no previstos.  
5.5 El tribunal pot disposar la incorporació d'assessors especialistes per a les proves dels exercicis que consideren pertinents, i aquests han de limitar-se a prestar la seua col·laboració en les especialitats tècniques. La designació d'aquests especialistes s'ha de comunicar al rector de la Universitat.  
5.6 El tribunal qualificador ha d'adoptar les mesures necessàries perquè els aspirants amb discapacitat tinguen condicions semblants per a fer els exercicis a les de la resta de participants. En aquest sentit, s'han d'establir per a les persones discapacitades que ho sol·liciten les adaptacions possibles en temps i mitjans per a fer les proves. Si en qualsevol moment del procés selectiu, el tribunal té dubtes pel que fa a la capacitat d'un aspirant de la quota de reserva per a discapacitats, per a exercir les activitats desenvolupades habitualment pels funcionaris de l'escala a què pertanyen aquestes proves, pot recollir el dictamen corresponent dels òrgan competents del Ministeri de Treball i Afers Socials o, si escau, de la comunitat autònoma corresponent.  
5.7 El tribunal qualificador de les proves ha d'adoptar les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Se n'han d'excloure els aspirants que constaten en els fulls d'examen noms, trets, marques o signes que permeten conèixer la seua identitat.  
5.8 Per a les comunicacions i la resta d'incidències, el tribunal tindrà la seu en el Servei de Gestió de Personal de la Universitat d'Alacant, campus de Sant Vicent del Raspeig, telèfon 944 44 25, extensió 3041 i 2585.  
5.9 Els membres del tribunal cobraran les gratificacions per assistència fixades en el Decret 24/1997, d'11 de febrer, del Govern valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).  
5.10 En cap cas, el tribunal pot fer una proposta amb un nombre superior d'aspirants al de places convocades.  
6. Desenvolupament dels exercicis  
6.1 En qualsevol moment, els aspirants poden ser requerits pels membres del tribunal a fi d'acreditar la seua identitat.  
6.2 Els aspirants ha de ser convocats per a cada exercici amb una crida única, i s'han d'excloure de l'oposició els que no compareguen, tret dels casos de força major, justificats degudament i valorats pel tribunal. En cada exercici, els aspirants de nacionalitat espanyola han d'acreditar-ne la identitat exclusivament amb el DNI, el passaport o el permís de conduir. Els nacionals de països de la Unió Europea han d'acreditar-ne la identitat amb el document original que s'hi expedesca en el país d'origen. Si algun dels aspirants no compleix aquest requisit, quedarà exclòs de les proves. En cap cas, seran vàlides les còpies o fotocòpies d'aquests documents.  
Els membres del tribunal i el personal col·laborador no han de permetre l'accés a les sales on es facen els exercicis de les persones que no complesquen els requisits anteriors, ni de les que compareguen després d'acabar la crida dels aspirants convocats.  
6.3 El tribunal ha de publicar els anuncis successius del segon exercici i de la resta d'exercicis als locals on s'haja dut a terme el primer, com també a la seu del tribunal assenyalada en la base 5.8 i amb qualsevol altre mitjà, si es considera convenient per a facilitar-ne la màxima divulgació, almenys amb vint-i-quatre hores d'antelació a l'assenyalada per al començament. Quan es tracte del mateix exercici, l'anunci s'ha de publicar als locals en què s'haja dut a terme, a la seu del tribunal i amb qualsevol altre mitjà si es considera convenient, almenys amb dotze hores d'antelació. Aquest requisit s'ha de complir amb la convocatòria conjunta de diversos exercicis.  
6.4 En qualsevol moment del procés selectiu, si el tribunal s'assabenta que algun dels aspirants no té la totalitat dels requisits exigits per aquesta convocatòria, amb una audiència prèvia de la persona interessada, ha de proposar-ne l'exclusió al rector de la Universitat. Així mateix, li ha de comunicar les inexactituds a falsedats formulades per l'aspirant en la sol·licitud d'admissió a les proves selectives als efectes que corresponguen.  
Contra l'exclusió de l'aspirant s'hi pot interposar un recurs ordinari, davant la mateixa autoritat indicada en el paràgraf anterior.  
6.5 Els aspirants amb discapacitat que en la sol·licitud hagen constatat la petició d'adaptació, han de concórrer a l'exercici en què s'hi ha de concretar proveïts del certificat acreditatiu corresponent de la discapacitat a fi de poder-la fer efectiva si escau.  
7. Llista d'aprovats  
7.1 Quan acaben les proves selectives, en el lloc o llocs on s'haja fet l'últim exercici, com també a la seua seu, el tribunal ha de publicar la relació d'aspirants aprovats segons l'ordre de puntuació assolida i constatant el DNI.  
El president del tribunal ha d'enviar una còpia certificada de la llista d'aprovats al rector de la Universitat, que, igualment, ha d'especificar les dades establertes en el paràgraf anterior.  
7.2 Si hi ha empat, l'ordre s'ha d'establir segons la major puntuació obtinguda pels aspirants en el primer exercici de la fase d'oposició. Si continua l'empat, a partir del de major puntuació en el segon exercici i, si encara continua, s'han d'aplicar successivament els resultats obtinguts en el tercer, si escau, i en la fase de concurs.  
8. Presentació de documents i nomenament de funcionaris  
8.1 En el termini de 20 dies naturals, comptadors des del dia següent al de fer-se públiques les llistes d'aprovats en el lloc o llocs d'examen, els opositors aprovats han de presentar en el Registre General de la Universitat els documents següents:  
a) Fotocòpia del document nacional d'identitat o certificat de naixement expedit per l'organisme oficial corresponent.  
b) Fotocòpia compulsada del títol de graduat escolar, formació professional de primer grau o equivalent, o certificat acadèmic que acredite haver fet tots els estudis per a obtenir-lo.  
c) Declaració jurada o promesa de no haver estat separat amb expedient disciplinari de cap administració pública, ni de trobar-se inhabilitat per a exercir les funcions públiques, segons el model que figura com a annex II d'aquesta convocatòria.  
d) Certificat mèdic que acredite no tenir cap malaltia o defecte físic o psíquic que impedesca l'exercici de les funcions corresponents, expedit per l'organisme competent de la comunitat autònoma, o pels serveis provincials del Ministeri de Sanitat i Consum.  
e) Els aspirants que hagen fet valer la seua condició de persones amb discapacitat, han de presentar el certificat dels òrgans competents del Ministeri de Treball i Seguretat Social que acredite aquesta condició i, igualment, han de presentar un certificat dels òrgans esmentats o de l'administració sanitària competent que acredite la compatibilitat amb l'exercici de les tasques o funcions corresponents.  
8.2 Els funcionaris de carrera o el personal laboral de plantilla no han de justificar documentalment les condicions i la resta de requisits ja provats per a obtenir el seu nomenament anterior i han de presentar un certificat del Ministeri o de l'organisme de què depenen per a acreditar aquesta condició, que ha de constatar el nombre i l'import del trienni, com també la data de compliment.  
8.3 Les persones que, dins el termini fixat, tret de casos de força major, no presenten la documentació o que, després d'examinar aquesta documentació, es deduïra que no tenen algun dels requisits assenyalats en la base 2.1, no poden ser nomenades funcionaris i les seues actuacions s'han d'anul·lar, sense perjudici de la responsabilitat en què haguen incorregut per falsedat en la sol·licitud inicial.  
8.4 Per l'autoritat convocant i a proposta del tribunal qualificador seran nomenats els funcionaris de carrera amb una Resolució, que s'ha de publicar en el Diari Oficial de la Generalitat Valenciana.  
La proposta de nomenament ha d'adjuntar una fotocòpia del document nacional d'identitat dels aspirants aprovats, de l'exemplar de la sol·licitud de participació en les proves selectives enviat a la Universitat convocant amb l'apartat «reservat per a l'administració» omplert degudament.  
8.5 Els aspirants que no hagen assolit una puntuació considerada suficient pel tribunal en la fase corresponent del segon exercici i que no justifiquen que tenen el nivell oral de coneixements de valencià, expedit per la Junta Qualificadora de la Generalitat Valenciana, han d'obtenir aquest títol en el termini de tres anys des de la superació del procés selectiu, perquè el nomenament tinga caràcter definitiu.  
8.6 La presa de possessió dels aspirants aprovats s'ha de fer en el termini d'un mes, comptador des de la data de publicació del nomenament en el Diari Oficial de la Generalitat Valenciana.  
9. Nota final  
9.1 La convocatòria i les bases, com també tots els actes administratius que es deriven d'aquesta i de les actuacions del tribunal poden ser impugnades per les persones interessats en els casos i la forma previstes en la Llei 30/1992, de 26 de novembre, de Règim de les administracions públiques i el procediment administratiu comú.  
9.2 De la mateixa manera, l'administració, si escau, pot revisar les resolucions del tribunal d'acord amb el que preveu aquesta norma.  
Alacant, 29 de juliol de 1997.- El gerent: Luis G. Ramos Gutiérrez.  
Annex I  
1) La Constitució espanyola de 1978: estructura i contingut. Drets i deures fonamentals.  
2) L'organització territorial de l'Estat: les comunitats autònomes. L'Estatut d'autonomia de la Comunitat Valenciana: la Comunitat Valenciana. La Generalitat Valenciana. Les competències. La Llei d'ús i ensenyament del valencià: l'ús del valencià; el valencià en l'ensenyament. L'actuació dels poders públics.  
3) La Llei de règim de les administracions públiques i del procediment administratiu comú: l'activitat de les administracions públiques; abstenció i recusació; iniciació, ordenació, instrucció i finalització del procediment; execució; recurs ordinari i de revisió.  
4) La Llei de la funció pública valenciana. EL personal de servei de la Universitat d'Alacant. Adquisició i pèrdua de la condició de funcionari. Situacions administratives. Drets i deures. Incompatibilitats.  
5) La llei orgànica de llibertat sindical: la llibertat sindical. La representativitat sindical. L'acció sindical. La Llei d'òrgans de representació; determinació de les condicions de treball i participació del personal de servei de les administracions públiques: àmbit d'aplicació. Òrgans de representació, els integrants, les facultats, les garanties i el mandat.  
6) L'educació superior a l'Estat espanyol. Les universitats. El Consell d'Universitats.  
7) L'Estatut de la Universitat d'Alacant: estructura. Òrgans de govern: col·legiats i unipersonals.  
8) L'Estatut de la Universitat d'Alacant: classes i règim jurídic del professorat i del personal d'administració i serveis. El Servei d'Informació Bibliogràfica i Documental.  
9) L'Estatut de la Universitat d'Alacant: règim econòmic i financer. Patrimoni. Pressupost. Finançament i control.  
10) Ofimàtica: l'automatització d'oficines. Concepte i aplicacions. El sistema operatiu. Arxiu, agenda i correu electrònic. El processador de textos. La base de dades. El full de càlcul.  
11) El microprocessador. Generalitats. Maquinari i programari. Unitat central de processos. Suports d'informació. Unitats d'entrada i eixida d'informació. Registres i arxius.  
12) Comunicació. Gestió de qualitat en l'administració pública: concepte i eines.  
Annex II  
   
amb domicili a   
amb DNI ,   
DECLARE  
Que no he estat separat/da del servei de cap de les administracions públiques i que no em trobe inhabilitat/da per a exercir les funcions públiques.  
................................... , ............... d ....................... de 1997